benxh/qysh-me-shqip-scrape-dataset huggingface dataset:
Qysh me u kujdesë për lëkurën e fytyrës?


				
			Lëkura e papastër dhe problematike gjithnjë e më shumë po lihet anash nga adoleshentët e sotëm.
Gjithnjë e më shumë femra në moshën e ’20 dhe 30-të kanë probleme me lëkurën në formë të puçrrave, akneve etj..
Ndoshta nuk ju duket ashtu, por lëkurës sonë vërtet i nevojitet trajtim i veçantë.
Duart e pastra:
Imtësitë të cilat shumica e femrave i harrojnë-para larjes së fytyrës duhet t’i lani duart, sidomos gishtat.
Duart janë “strofull” e baktereve. Nëse para larjes së gishtërinjve e lani lëkurën tuaj me ndihmën e gjeleve të ndryshëm rrezikoni me transmetimin e baktereve në lëkurë.
Herën tjetër më parë lani duart me sapun, dhe pastaj filloni me pastrimin e lëkurës.
Uji:
Rregulla të cilën duhet ta mbani në mend-uji i nxehtë i hap poret, derisa i ftohti i mbyll.
Ritualin tuaj të përditshëm të pastrimit fillojeni me ujë të nxehtë, në mënyrë që lëkurën tuaj ta pastroni sa më thellë, dhe përfundojeni me ujë të ftohtë që t’i mbyllni përsëri poret.
Kujdesi:
Papastërtia. Ndotja. Djersitja. Grimi. Të gjitha këto i bllokojnë poret. Nuk guxoni që fytyrën tuaj ta harroni as në mëngjes as në mbrëmje, por as gjatë ditës. Natyrisht me këtë nuk guxoni ta teproni.
Në mëngjes është e mjaftueshme ta shpërlani vetëm pak fytyrën, që në mënyrë natyrale t’i largoni papastëritë të cilat gjatë mbrëmjes janë mbledhur. Vendosni krem hidratues.
Assesi mos vini pudër apo grim tërë ditën në fytyrë. Kur të ktheheni nga puna, apo shëtitja gjithsesi largojeni grimin.
Pajisjet:
Besoni apo jo shpesh nuk është lëkura fajtore për të gjitha parregullsitë. Kur e keni pastruar për herë të fundit ekranin e telefonit tuaj celularë, dëgjuesen e telefonit në punë apo syzet e diellit?
Të gjitha këto gjëra kanë kontakt të rregullt me fytyrën tuaj, të cilat duhet që të pastrohen vazhdimisht pasi që në sipërfaqen e tyre mblidhen numër i madh i baktereve.
Pra, në qoftë se dëshironi që të keni një lëkurë të mirë të fytyrës atëherë duhet t’i keni parasysh gjërat e lartpërmendura.
Qysh me përgatitë picën me pulë?


				
			A e keni provuar ende picën me pulë? Nëse e provoni njëherë patjetër se do ta këkoni sërish. E për ta bërë këtë nuk ka nevojë ta porosisni në restaurante që e kanë specialitet por mund ta përgatisni edhe në shtëpi. Nëse ndiqni recetën tonë jemi të bindur se shija e picës do të jetë e jashtëzakonshme.
Si të ja bëni?
Së pari përgatisni brumin për picë si zakonisht, me miell, krip, maja buke dhe ujë. Kalojeni miellin në sitë dhe hidheni në një enë të gjërë. Shtoni majanë dhe ujin dhe punojeni brumin me dorë. Kalojeni në banak dhe punojeni për 5 minuta deri sa brumi të jetë i butë dhe elastik. Vendoseni topthin e brumit në një enë të të lyer me pak vaj ulliri dhe mbulojeni me pecetë kuzhine. Lëreni në një vend të ngrohtë deri sa brumi të ketë ardhur për një orë.
Ngroheni furrën në 220°C dhe vazhdoni të punoni brumin me grushta për një minutë deri sa bulëzat e ajrit të shpërbëhen. Pastaj për petën përdori ashtu siç rekomandohet gjithmonë, sosin tuaj të preferuar të domatës dhe djathin e preferuar. Pra deri këtu, besojmë se nuk keni asgjë të pa njohur.
Përbërësit për pulën
Merrni gjoksin e pulës pa lëkurë, të prera në copa të holla. Pastaj 1 lugë gjelle vaj ulliri dhe 1/4 filxhan përgatitur pesto. Shtoni 1 domate e madhe, e copëtuar dhe 1 filxhan djathë mocarela të copëtuar pjesërisht. Këto fërgoni ne tigan për pak minuta, deri sa të marrin gjendjen gjysmë të fërguara. Pasi të jenë fërguar dhe të jenë gati hidhni mbi petën e picës, sikur herave tjera. Pas pjekjës picën tuaj me pulë është e gatshme për servim.
Qysh me i largu pikat e zeza në hundë me skrub natyral?


				
			Pikat e zeza në hundë janë problem për të gjithë. Lëkura e bukur dhe e pastër është ndër elementet kryesore të bukurisë së një personi. Një ndër mënyrat për të pasur një lëkurë të tillë është duke u kujdesur për të çdo ditë. 
Sidoqoftë, shpeshherë disa personave u shfaqen pika të zeza në hundë, e të cilat me të vërtetë se janë irrituese dhe askush nuk dëshiron t’i ketë. Prandaj ju sjellim më poshtë një ilaç natyral për heqjen e këtyre pikave.
Përbërësit:

Limon
Mjaltë
Sheqer

Maska për pikat e zeza në hundë
Preni një limon në dysh dhe hidhni pak mjaltë për ta mbuluar sipërfaqen e limonit të prerë (siç shihet në fotografi). Pastaj hidhni pak sheqer dhe me lehtësi fërkojeni fytyrën me këtë ‘sfungjer’ natyral. Procedurën përsëriteni vetëm një herë në javë pasi efekti gërryes mund a dëmtojë lëkurën tuaj, më tepër se sa ta mbrojë. Kështu që jini tëkujdesshëm. Pas maskës mos harroni të aplikoni krem hidratues, është zgjidhja e duhur për të relaksuar lëkurën e skuqur pas skrubit.
Qysh me ditë pse nuk zgjaten flokët?


				
			Nuk është vetëm eliminimi i stresit që ndikon si përparësi.
Gjithashtu është e domosdoshme të kufizoni ngjyrën dhe dëmtimin nga nxehtësia që të parandaloni çarjen e majave të flokëve dhe dëmtimin e tyre. Sipas shkencëtarëve, tek shumica e njerëzve, cikli i rritjes së flokëve është mes 2 deri 6 vjet. Flokët rriten përafërsisht rreth 1.5 cm në muaj.
Nëse cikli juaj është dy vite, flokët do t’ju rriten rreth një pëllëmbë, deri në supet tuaja. nëse cikli i rritjes është 6 vite, rritja do të jetë tri pëllëmbë deri në belin tuaj. Ky cikël normal deshifron se sa kohë mund t’ju rriten flokët tuaj. Por, zakonisht shumica e njerëzve nuk i rrisin aq gjatë sepse kështu ata futen në shprehi që i bëjnë të duken keq para se të arrijnë në atë fazë.
Qysh me përgaditë maskë për flokë të ngjyrosura?


				
			Shumë femra pëlqejnë ta ndryshojnë ngjyrën e flokëve. Jo vetëm këtë, shpeshherë i dëmtojnë ato duke përdorur mënyra të ndryshme, tharës të flokëve dhe prodhime me kemikate që dëmtojnë flokët. Trajtimi me majonezë pa kurrfarë dyshimi kjo është një ilaç klasik, por shumë efektiv. Këtë maskë ta aplikoni vetëm një herë. Përbërësit nga veza dhe uthulla janë të përsosur për kujdesin e flokëve, derisa i dhurojnë edhe shkëlqim dhe forcë.
Përgaditja:
Në mënyrë që t’i thithni vetitë nga kjo maskë e thjeshtë, duhet të aplikoni majonezë në flokun tuaj. E lini të veprojë për gjysmë orë, më pas i shpëlani flokët me ujë të ngrohtë. Floku juaj do të shkëlqejë si kurrë më parë.
Qysh me përgatitë bishtaja të ziera?


				
			Kur është hera e fundit që keni ngrënë bishtaja të ziera? A dini ta përgatisni këtë recetë tradiconale. Ndoshta edhe ju kur mendoni për bishtaja të ziera ju vjen në mendje shija e shtëpisë.
Kjo është një recetë tradicionale e cila ka qenë shumë e pranishme në tryezat tona shqiptare. Nëse nuk dini ta përgatisni, ne po ju prezantojmë recetën e cila fatmirësisht nuk është e komplikuar.
Përbërësit për bishtaja të ziera

1 kg bishtaja të gjelbra
1 gotë supë katroredom
50 gram proshutë
1 lugë gjalpë
2 qepë
3-4 domate
kripë
piper.

Përgatitja
Së pari bishtajat lahen mirë. Pastaj atyre u priten majat dhe bishtat. Bishtajat ndahen në disa pjesë të barabarta dhe zihen në supë afro 30 minuta. Pastaj ndarazi fërgohen qepët e prera në rrathë derisa të zverdhen.
Në fund shtohen domatet e qëruara dhe të prera në tetë pjesë për tu fërguar bashkë me qepët. Pastaj kullohen bishtajat dhe duke i përzier u shtohet qepët, proshuta dhe domatet. Në fund kripohen, piperosen dhe shërbehen me mish të pjekur ose pulë. Nëse e provoni, ju bëftë mirë.
Të mirat shëndetësore nga bishtajat
Ndihmon në uljen e presionit të lartë të gjakut. Bishtaja është e pasur në kalium. Nëse vuani nga hipertensioni, përfshirja e bishtajës në dietë ju ndihmon ju të luftoni presionin e lartë të gjakut. Pasi kaliumi i relakson enët e gjakut dhe gjithashtu nxjerr ujë të tepërt në gjak, duke rezultuar në uljen e presionit të gjakut.
Ajo ul nivelet e kolesterolit të keq. Duke qenë e pasur në fibra, bishtaja është ideale për kontrollin e kolesterolit në gjak. Fibrat përthithin molekulat e kolesterolit dhe i nxjerrin nga trupi. Mjekët thotë që mbajtja në nivele të ulta të kolesterolit të keq ul riskun e goditjeve në zemër. Përveç se ulin kolesterolin e keq, fibrat prezente tek bishtajat ndihmojnë gjithashtu në mirëfunksionimin e zorrëve.
Qysh me largu lëkurën e fortë të këmbëve?


				
			Për këtë recetë ju nevojitet bima bar veshi dhe trakë ngjitëse. Merrni një gjethe të bimës dhe ia hiqni lëkurën e hollë që e rrethon nga njëra anë. Më pas gjethen e aplikoni sipër lëkurës së fortë në këmbë. Ngjitni trakë ngjitëse sipër gjethes dhe e lini gjithë ditën. Në mbrëmje zëvendësoni ngjitësin dhe gjethen e bimës. Edhe gjatë natës detyrimisht ta mbani në këmbë. Për 3-4 ditë, lëkura e fortë do të hiqet.
Toptha nga çokollata e bardhë dhe kokosi


				
			Nëse jeni adhurues të ëmbëlsirave duhet t\’i provoni këto toptha nga çokollata e bardhë dhe kokosi. Këta toptha nga çokollata e bardhë me dukje dekorative do t’i bëni shumë thjesht dhe shpejt, për vetëm 20 minuta, por do t’ju mrekullojnë me shijen e tyre.
Përbërësit për toptha nga çokollata

150g çokollatë të bardhë të grirë;
Kore e një gjysmë limete (limon i ëmbël);
50 ml ajkë të ëmbël;
1 cm xhenxhefil të grirë në rende;
50 g kokos.

Përgatitja:
1. Në një enë të vogël përzieni ajkën, xhenxhefilin dhe koren e grirë të limetës. Nxehni furrën e mikrovalës rreth gjysmë minute.
2. Përbërjen e nxehtë qiteni sipër çokollatës së bardhë të grirë dhe përzieni mirë. Sërish futeni në furrë mikrovale gjysmë minute dhe përzieni derisa çokollata të shkrihet tërësisht.
3. Mbuloni me kapak përbërjen e ftohur dhe futeni në frigorifer të qëndrojë për rreth gjysmë ore.
4. Nga përbërja e ftohur formoni topthat dhe rrotulloni në miell kokosi. Kënaquni.
Kështu këta toptha nga çokollata e bardhë dhe kokosi.

Vlerat fantastike të Arrës së Kokosit


Mbështet shëndetin e sistemit imunitar: lufton virozat, bakteret, mykun dhe parazitet. Është një burim natyral i energjisë së shpejtë dhe përmirëson performancat fizike. Përmirëson tretjen dhe përthithjen e ushqyesve, vitaminave dhe mineraleve, por edhe sekrecionet e insulinës dhe simptomat e shoqëruara nga diabeti. Ul rrezikun e sëmundjeve të zemrës dhe rregullon kolesterolin e mirë dhe riparon dhe mbështet funksionet e tiroides, ndihmon veshkat, parandalon sëmundjet dhe infeksionet e fshikëzës. Ndihmon me rënien në peshë dhe ruan lëkurën dhe flokët të shëndetshme, i jep lëkurës një pamje rinore, parandalon rrudhat, varjen e lëkurës, njollat e lëkurës dhe e mbron atë nga dielli.
Qysh me nxjerre certifikate lindje?


				
			Qysh me nxjerre certifikate lindje? Certifikatën e lindjes mund ta tërheq pala personalisht apo ndonjëri nga anëtarët e familjes. Këtu bëjnë pjesë  babai, nëna, vëllai, motra, djali, vajza, bashkëshorti ose bashkëshortja, kujdestari, përfaqësuesi ligjor dhe sipas autorizimit.

Me rastin e marrjes së certifikatës së lindjes, pala duhet të prezantojë para zyrtarit të gjendjes civile kopjen e letërnjoftimit apo pasaportës valide. Pagesa e taksës për certifikatën e lindjes është 1 euro.
Afati kohor i dhënies së shërbimit nëpër komunat e Kosovës është: Në momentin e aplikimit.
Procedura
Procedura dhe dokumentet e nevojshme për nxjerrjen e certifikatës e lindjes në Republikës së Kosovës është si vijon:

Shënimet nga Librat e Amzës për regjistrimet e lindjeve të periudhës përkatëse në komunën tuaj.
Certifikata e vjetër e lindjes (fotokopje).
Pagesa e taksës 1 Eur.

Informacion shtesë
Disa komuna të Kosovës tashmë kane edhe e-kioskat. Aty mund ta nxjrrni vet certifikatën tuaj të lindjes përmes aparatit. Pa pasur nevojë të futeni deri në sportele dhe pa pritur fare në rradhë.
Mjafton të keni me vete një letërnjoftim ose një pasaportë të cilën do ta skenoni në e-kijoskë dhe ju vetë mund ta nxirrni certfikatën tuaj të lindjës.
Por jo vetëm. Aty mund të tërhqeni edhe certifikatën e martesës, bashkimit familjar apo ekstraktin e lindjes.
Pagesa është e njëjtë. Për secilën prej tyre kushton 1 euro.
Qysh me i ditë ushqimet që dëmtojnë dhëmbët?


				
			Disa gjëra janë shumë të këqija për dhëmbët tuaj: ëmbëlsirat, pijet energjetike -të cilat përmbajnë shumë sheqer, dhe ai është një nga fajtorët kryesorë për prishjen e dhëmbëve.
Nëse ju kujdeseni për higjienën orale, por ndoshta të shmangur këto gjëra. Por kjo nuk do të thotë se ju keni dhëmbë të. Këto gjashtë ushqime janë fshehur armiqtë e dhëmbëve të bukur.
Agrumet
Vitamina C në portokall është e rëndësishme për të ruajtur kolagjenin në mishra, por në qoftë se ju e teproni me agrume, mund të rrezikoni dhëmbët tuaj.
Parandalimi: Pasi të hani disa agrume ose të pini një gotë me lëng, pini një gotë me ujë. Pas 20 minutash, lani dhëmbët tuaj.
Bajamet
Bajamet përmbajnë një sasi të madhe të vitaminës E dhe shumë yndyrna të shëndetshme, por jo edhe për dhëmbët.  Me qëllim të parandalimit: Mos hani bajame të plota, por të copëtuara.
Turshitë
Trangujt turshi janë perfekte për sanduiçe: ato kanë pak kalori dhe kanë një shije të këndshme. Por mund të jenë një problem për dhëmbët.  Me qëllim të parandalimit: Pasi ju hani diçka turshi, hani një copë djathë.
Fruta të thata
Frutat e thata kanë nivele të larta të sheqerit, sepse i gjithë uji është thithur nga ato, dhe kështu sheqeri lehtë mund të ngjitet mbi dhëmbë. Kur sheqeri qëndron në dhëmbë, mund të tërheqë një shumë të madhe të baktereve.
Me qëllim të parandalimit: Menjëherë pasi të konsumoni fruta të thata pini një gotë me ujë, dhe pas 20 minutave, lani dhëmbët tuaj.
Kafja
Kafja është plot me antioksidantë, por edhe ngjyra e dhëmbëve tuaj. Gjatë procesit të pirjes, bakteret lehtë mund të mblidhen dhe të ngjiten tek dhëmbët.
Me qëllim të parandalimit: Mjafton të pini vetëm 2-3 filxhana në ditë.
Gjalpi
Gjalpi është ngjitës dhe qëndron gjatë në kontakt me dhëmbët tuaj, kështu që është e lehtë të vini deri tek dëmtimi i dhëmbëve. Me qëllim të parandalimit: Gjeni një variant natyror të gjalpit, pa sheqer.
Qysh me humb peshë më lehtë?


				
			Vetëm ata që e kanë provuar vet e dinë sa vështirë është të humbasësh peshë. Ndonjëherë edhe kur u përmahesh komplet dietës, ushtrimeve apo këshillave të ekspertëve rezultati thjeshtë mungon. Kjo është dëshpruese.
Megjithatë nëse keni vendosur të humbisni peshë ju nuk duhet të dëshproheni. Nëse angazhoheni seriozisht rezultati nuk do të mungojë vetëm se do të vonohet paksa për shkak të rrethanave të ndryshme. Më poshtë ne po ju përmendim vetëm disa teknika që do t’ja u lehtësojnë humbjën e peshës.
Përtypni çamçakëz
Besojmë se nëse keni vendosur të humbisni peshë tashmë keni një plan ushqimor të cilit po i përmbaheni. Nëse ndonjëherë mes këtyre shujtave po ju merr uria atëherë mos u tundoni të hani diçka që ju prish regjimin ushqimor. Thjeshtë përtypni një çamçakëz sepse ai do të ua largoj urinë.
Pini kafe
Gjatë ditës pini kafe ama jo kafe me qumshtë. Përdorni kafen turke apo kafen amerikane. Gjithmonë pa sheqer. Këto dy llojë kafesh largojnë urinë dhe ju bëjnë të ndiheni të ngopur. Edhe nëse nuk i keni konsumuar më herët filloni tani sepse gradualisht do të mësoheni me shijen e tyre.
Hani dredhëza
Në listën e ushqimeve që konsumoni gjatë dites shtoni edhe dredhëzat. Dredhëzhat hyn në mesin e frutave më më së paku kalori. Ato do të ju ngopin. Plus edhe kaë shije të mirë si dhe janë plotë vitamina. Prandaj gjatë ditës hani lirisht një grusht dredhëza.
Pini ujë të gazuar
Shmangni pijet me sheqer si dhe pijet e gazuara mirëpo përdoreni lirisht ujin e gazuar. Madje përdoreni në vend të çdo pije jo të shëndetshme që keni përdorur më parë. Edhe në vend të alkoolit. Nuk do të keni dëmë nga uji i gazuar.
Përdorni pijata të vogla
Ky është një trik i thjeshtë por që do të ju ndihmojë shumë. është shumë e rëndësishme që gjatë rrugëtimit për humbje peshe të hani porcione të vogla. E këtë mund ta bëni duke përdour piata të vogla. Kësisoj ato do të jeni të mbushura dhe syri juaj do të jetë i ngopur me ushqim.
Ecni
Edhe nëse jeni përon që nuk e preferoni sportin apo fitnesin nëse doni të humbisni peshë duhet të paktën të ecni. Bëjeni ecjen pjesë të përditshmërisë tuaj. Filloni me minimalisht 5.000 hapa në ditë duke vazhduar me shtimin e tyre deri në 10.000 hapa në ditë. Mos harorni se e vetmja mënyrë për të humbur peshë është të digjni më shumë kalori se sa që merrni gjatë ditës!
Qysh me dite cilat pune online paguhen me se shumti?


				
			Pune online – Po jetojmë në një kohë kur shumica e njerëzve nëse duan mund të punojnë nga shtëpia. Interneti na mundëson të kyçemi në një treg ndëkombëtarë të punës. 
Mirëpo, a e dini cilat janë disa nga shërbimet që mund t’i ofroni online e që paguhen shumë mirë? Ne ju tregojmë se cilat janë ato!
Ilustrator
Nëse jeni kreativ dhe ju pëlqen vizatimi atëhere kjo është një mundësi e mirë për ju. 
Si ilustrator keni mundësi të mëdha të gjeni punë online të cilat paguhen shumë mirë. Ju mund të bëni ilustrime kartolinash, kartvizitash, reklamash etj. Mjafton të hulumtoni tregun e punës!
Shkrimtar i përmbajtjeve
Sot për sot kjo është një nga punët që paguhen mjaftë mirë kudo në botë. Nëse zotëroni një gjuhë të huaj siç është anglishtja dhe keni dhunti të shkruani atëhëre mos humbni më shumë kohë. Interesohuni të gjeni uebfaqe që paguajnë shkrimtarë të rinj të përmbajtjeve nga vende të ndryshme të botës.
Transkriptor
 Kjo është një punë më teknike. Megjithatë shumë kompani, universitete e hulumtues në botë kërkojnë transkriptorë. Krejt çka ju duhet të bëni është të merrni materialin që ju dërgohet, të dëgjoni audion dhe të shkruani gjithçka që dëgjoni. Ato mund të jenë anketa, intervista, hulumtime etj.
Edhe në këtë rast zotërimi i shkëlqyer i gjuhës që kërkohet është shumë i rëndësishëm. Nëse jeni i papunë dhe doni të gjeni një punë online atëherë fokusohuni në njërën nga këto profesione. Përpiquni të avancoheni në këtë drejtim në mënyrë që të mund të gjeni lehtë një punë online.
Qysh me i dite simptomat e diabetit?


				
			Diabeti është qrregullim i metabolizmit që ndikon në aftësinë e trupit për të përdorur apo prodhuar insulinën. Kur qelizat tuaja bëhen rezistente ndaj insulinës apo trupi juaj nuk prodhon mjaftueshëm, niveli i sheqerit në gjak rritet duke shkaktuar simptomat e diabetit.
Simptomat e diabetit janë:

Humbja e pashpjegueshme e peshës.
Shikimi i paqartë apo ndryshimi në shikim.
Etja më e shpeshtë që shkaktohen nga niveli i lartë i sheqerit në gjak.
Rritja e nevojës për urinim.
Mpirja e këmbëve apo duarve.
Shërimi shumë i ngadaltë i plagëve.
Shfaqja e gungave të thata dhe kruarja e tyre.
Uria më e shpeshtë se zakonisht.
Qysh me i dite perfitimet shendetesore nga rrushi i thate?


				
			Rrushi i thate është i pazëvendësueshëm, kur bëhet fjalë për fruta të thata. Ato kokrra të zeza apo ngjyrë ari janë favorit i të gjithëve e veçanërisht i fëmijëve. Ato bëhen nga tharja e rrushit (i gjelbër apo i zi). 
Tharja bëhet në diell apo në tharës dhe duken si perla ngjyrë ari, të kafta apo të zeza.
Kapsllëku
Kur hahet, rrushi fryhet, pasi ka fibra që gjenden në të në formë të tharë dhe absorbojnë ujë. Kjo ndihmon në lehtësimin e kapsllëkut. Prandaj nëse keni probleme të tilla ju duhet gjithsesi të hani rrush të thatë. Nëse ka nevojë, edhe disa herë gjatë ditës. Disa grushte në total.
Anemia
Rrushi i tharë përmban sasi të konsiderueshme të hekurit i cili drejtpërsëdrejti ndihmon në shërimin e anemisë. Gjithashtu përmban shumë përbërës të vitamines B kompleks të cilët janë esencialë për përpunimin e gjakut. Bakri që gjendet në to gjithashtu ndihmon në përpunimin e rruazave të kuqe të gjakut.
Zjarrmi apo ethet
Phenolic Phytonutrients njihen mirë për përbërësit e tyre si antibiotikë, vrasës të bakterieve dhe antioksidues. Ato gjenden me bollëk në rrushin e tharë dhe ndihmojnë në shërimin e zjarrmis (etheve) duke luftuar infeksionet bakteriale dhe virale.
Shëndeti i kockave
Kalciumi, që është përbërësi kryesor i eshtrave, është prezent në rrush të tharë. Për këtë arsye rrushi i tharë është një burim më i mirë i bor-it. Një mikro materie ushqyese (materie ushqyese që kërkohet nga trupi në sasi shumë të vogël, në krahasim me materiet e tjera ushqyese), që është shumë i domosdoshëm për formimin e duhur të eshtrave dhe absorbimin e kalciumit.
Kujdesi i syve
Rrushi i tharë përmban polyphenolic phytonutrients. Ata kanë përbërës antioksidues që janë shumë të mirë për shëndetin ocular. Mbrojnë sytë nga dëmet e shkaktuara nga radikalet e lira (oksiduesit) sikurse degjenerimi makular, dobësimi i pamjes nga mosha, katarakti etj. Si shtesë, rrushi i tharë përmban sasi të mira të vitaminës A, A-Beta Karoten dhe A-Karotenoid, që të gjithë janë esencialë për shëndet të mirë pamor.
Shtimi i peshës
Rrushi i tharë, sikurse të gjitha frutat e tjera të thara, është shumë i mirë për shtim të peshës.
Kjo sepse është përplot me glukozë dhe fruktozë dhe ju dhuron shumë energji. Kështu pra, kokrrat e tij formojnë pjesën ideale të dietës si tek atletet apo bodibillderët të cilët kanë nevojë për shumë energji.
Gjithashtu edhe tek ata të cilët kanë nevojë të shtojnë peshë, pa akumuluar kolesterol.
Ajo që u jep një shtytje edhe më të madhe është prezenca e shumë vitaminave, amino- acideve dhe mineraleve (si selenium, fosfori etj.) të cilët ndihmojnë në absorbimin e materieve të tjera ushqyese dhe proteinave në trup.
Shëndeti dental
Acidi Oleanolic, njëri nga phytochemialet e pranishëm në rrushin e tharë, luan një rol të rëndësishëm në mbrojtjen e dhëmbëve kundër prishjes, kaviteteve, copëtimit (spirimit) të dhëmbëve etj. Me efekt parandalon zhvillimin e Streptococcus Mutans dhe Porphyromonas Gingivalis, të dy këto specie të bakterieve të cilët janë përgjegjës për kavitetet dhe problemet e tjera dentale.
Qysh me i ditë llojet e çrregullimeve të gjumit?


				
			Llojet e çrregullimeve të gjumit ndryshojnë sipas rasteve specifike, gjithashtu edhe simptomat janë të ndryshme. Disa njerëz kanë shqetësime vetëm për shkak të gjëndjes së tyre shëndetësore, disa të tjerë kanë probleme vetëm nga pakujdesia që tregojnë ndaj gjumit. Pagjumësia është një ndër problemet që hasim më shpesh tek njerëzit që vuajnë nga çrregullimet e gjumit:

Paaftësia për të të zënë gjumi
Zgjimet e herë pas herëshme gjatë natës
Zgjimi shumë i hershëm në mëngjes
Kur nuk të zë gjumi

Problemet me frymëmarrjen
Problemet me frymëmarrjen mund t’ju qojnë në çrregullim të gjumit, çka shkakton gërhitjen e shpeshtë dhe të fortë gjatë gjumit.
Problemet neurologjike
Problemet neurologjike mund të prishin gjumin. Narkolepsia është një lloj i çrregullimit të gjumit që është neurologjike në natyrë. Njerëzit që vuajnë nga ky çrregullim i zë gjumi papritur dhe pa paralajmërim.
Çrregullimet e lëvizjeve të tepërta gjatë gjumit
Një çrregullim tjetër i gjumit është edhe nëse lëvizni tepër gjatë gjumit. Është një sindromë që quhet lëvizja e pavullnetshme e gjymtyrëve gjatë gjumit, që sjell ketë tip çrregullimi.
Hipergjumi
Në shumë lloje të çrregullimeve të gjumit kemi vënë re që kanë tendencën të përqëndrohen e privimit të gjumit, hipergjumi përfshin në vetvete kur personi fle më shumë gjumë seç duhet, në rastin konkret kjo ndodh kur ai vuan nga depresioni ose nga problemet neurologjike. Mbase nuk i vlerësoni sa duhet këto tipe të çrregullimeve të gjumit, por nuk duhen lënë pas dore, pasi mund të shfaqin më vonë probleme shëndetësore.
Qysh me mirembajte fytyren e yndyrshme?


				
			Qysh me mirembajte fytyren e yndyrshme? Nëse e keni fytyrën e yndyrshme ka gjasë që përballeni me akne dhe probleme të ndryshme. Probleme të cilat kryesisht janë pasojë e yndyrës së tepërt që lëkura juaj e prodhon.

Megjithë, sikur secilin llojë tjetër të lëkures, edhe lëkurën e yndyrshme nëse e mirëmbani me maskat e duhura, nuk do të keni problem. Për fytyrën e yndyshme në ju rekomandojnë një maskë me bajame.
Përbërësit dhe procedura
Merrni pesë bajame dhe bluani. Kur të bëhen në formë pluhuri shtoni dy lugë të mesme mjaltë. Maskën e aplikoni në fytyrën e yndyrshme. Mbajeni për 10-15 minuta. Pastaj pastrojeni me ujë të ngrohët. Për të arritur shpejt rezultete të dukshme përdoreni rregullisht dy herë në javë.
Pastrojeni fytyrën nga brenda jashtë
Tani që e keni përcaktuar llojin e lëkurës si të yndyrshme, është koha që të mësoheni se si ta mirëmbani atë. Gjëja e parë që duhet të bëni është që të kontrolloni se çfarë hani dhe pini, për shkak se shumica e problemeve në lëkurë vijnë nga brenda.
Ju duhet të evitoni ushqimet me shumë yndyrë, të tilla si ushqimet e shpejta dhe të provoni të hani ushqime që kanë vitaminë c, si limon dhe kivi. Vitamina c është e njohur për pastrimin e trupit dhe veçanërisht lëkurës, largimin e yndyrës nga lëkura.
Llojet e tjera të vitaminave të cilat janë të njohura për shkaktimin e yndyrës në lëkurë janë vitamina B5 dhe B2. Hani arra më shumë!